b'\n_START_ARTICLE_\nNorberto Romu\xc3\xa1ldez\n_START_SECTION_\nTalambuhay\n_START_PARAGRAPH_\nSiya ang tiyuhin ng dating Unang Ginang Imelda Marcos, ang anak na babae ng kaniyang bunsong kapatid na si Vicente Orestes.  Lumaki si Romu\xc3\xa1ldez sa Leyte at nakamit niya ang unang katayuan bilang manunulat sa wikang Waray-Waray.  Ang An Pagtabang ni San Miguel (Ang Pagtulong ni San Miguel) ang una niyang sarsuwelang Waray._NEWLINE_Noong 1908, sinulat ni Romu\xc3\xa1ldez ang Bisayan Grammar and Notes on Bisayan Rhetoric and Poetic and Filipino Dialectology (Balarilang Bisaya at mga Tala hinggil sa Retorikang Bisaya at Poetika at Diyalektolohiyang Filipino), isang balarila tungkol sa wikang Waray-Waray.  Noong sumunod na taon, ang 1909, itinatag niya ang  Sanghiran san Binisaya ha Samar ug Leyte (Akademya ng Wikang Bisaya ng Samar at Leyte) para sa layuning maitaguyod at pasulungin pa ang karunungan at kaalaman sa wikang Waray-Waray.  Matatas din si Romu\xc3\xa1ldez iba pang mga wikang tulad ng Kastila, Ingles, at Sebwano._NEWLINE_Nanlingkuran si Romu\xc3\xa1ldez bilang Kasamang Hukom ng Kataas-taasang Hukuman ng Pilipinas noong panahon ng mga Amerikano.  Nakiisa rin siya sa Konstitusyonal na Kumbensiyon ng 1934 at 1935 na nagbunga ng Konstitusyon ng Komonwelt ng Pilipinas ng 1935._NEWLINE_Namatay si Romu\xc3\xa1ldez noong 1941 dahil sa isang hindi binubunyag na karamdaman.'